CELEX: 52008PC0080
Language: lt
Date: 2008-02-14
Title: Pasiūlymas Europos parlamento ir Tarybos sprendimas kuriuo iš dalies keičiamos Tarybos direktyva 76/769/EEB nuostatos, susijusios su tam tikrų pavojingų medžiagų ir preparatų (dichlormetano) pardavimo ir naudojimo apribojimais (Tarybos direktyvos 76/769/EEB dalinis pakeitimas) {SEK(2008) 192} {SEK(2008) 193}

Svarbus teisinis pranešimas

|

52008PC0080

	[pic] | EUROPOS BENDRIJŲ KOMISIJA |Briuselis, 14.2.2008KOM(2008) 80 galutinis2008/0033 (COD)PasiūlymasEUROPOS PARLAMENTO IR TARYBOS SPRENDIMASkuriuo iš dalies keičiamos Tarybos direktyva 76/769/EEB nuostatos, susijusios su tam tikrų pavojingų medžiagų ir preparatų (dichlormetano) pardavimo ir naudojimo apribojimais (Tarybos direktyvos 76/769/EEB dalinis pakeitimas)(pateikta Komisijos){SEK(2008) 192}{SEK(2008) 193}AIŠKINAMASIS MEMORANDUMAS1. PASIŪLYMO APLINKYBĖS1976 m. liepos 27 d. Tarybos direktyvoje 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo nustatyta visai Europos Sąjungai skirtų suderintų taisyklių dėl pavojingų medžiagų ir preparatų tiekimo į rinką ir naudojimo sistema.Direktyva 76/769/EEB yra skirta pavojingų medžiagų keliamam pavojui žmonių sveikatai ir aplinkai valdyti. Direktyvos 76/769/EEB I priede išvardytos pavojingos medžiagos ir preparatai į rinką gali būti tiekiami ir naudojami tik laikantis specialių sąlygų.Dichlormetano (DCM) keliamą pavojų siūloma valdyti įtraukiant jį į Direktyvos 76/769/EEB I priedą.1.1. Dichlormetanas, jo cheminės savybės ir keliamas pavojus žmonių sveikataiDichlormetanas (DCM), kurio CAS numeris 75-09-2, o EINECS numeris 200-838-9, yra bespalvis, halogenintas alifatinis angliavandenilinis junginys, turintis aštrų eterinį arba švelnų, saldų kvapą. Jis daugiausia naudojamas vaistų, tirpiklių ir pagalbinių medžiagų, dažų nuėmiklių bei klijų gamybai.DCM nėra įtrauktas į 1993 m. kovo 23 d. Reglamentu (EEB) Nr. 793/93 dėl esančių medžiagų rizikos įvertinimo ir kontrolės nustatytus prioritetinius sąrašus. Tačiau dažų nuėmikliuose esančio DCM keliamas pavojus buvo ištirtas keliais tyrimais[1], po kurių paaiškėjo, jog būtina imtis rizikos mažinimo priemonių visoje ES. Dažų nuėmikliai naudojami dažų sluoksniui nuimti, visų pirma pūslėtam ar sutrūkinėjusiam sluoksniui pašalinti nuo įvairių paviršių, ypač metalo ir medžio. Juos naudoja pramonės įmonės, profesionalūs naudotojai bei vartotojai.Didžiausias DCM keliamas pavojus žmonių sveikatai yra susijęs su jo garų toksišku poveikiu centrinei nervų sistemai. Dėl šio poveikio, siejamo su prastomis darbo arba naudojimo sąlygomis (pvz., nepakankamu vėdinimu, netinkamomis asmens saugos priemonėmis), per pastaruosius 18 metų visoje ES užregistruotas tam tikras skaičius nelaimingų atsitikimų ir mirčių.Atsižvelgiant į Pavojų sveikatai ir aplinkai mokslinio komiteto[2] (SCHER) nuomonę, dažų nuėmiklių išskiriamo DCM poveikis kelia susirūpinimą dėl žmonių sveikatai kylančio pavojaus, ypač jautresnių grupių, pvz., vaikų, atžvilgiu dėl galimo didesnio poveikio šioms grupėms. Didelė DCM koncentracija, nustatyta atliekant dažų nuėmimo darbus, yra netoleruotina dėl keliamo pavojaus žmonių sveikatai.Į rinką jau tiekiami įvairūs DCM turinčių dažų nuėmiklių pakaitalai: fizinis arba mechaninis pašalinimas, pašalinimas pirolizės arba terminiu būdu bei pašalinimas cheminiu būdu, vietoje DCM naudojant kitas chemines medžiagas. Labiausiai paplitę alternatyvūs cheminiai dažų nuėmikliai, tačiau jie taip pat turi tam tikrų sveikatai pavojingų savybių ir priklausomai nuo jų koncentracijos preparate, jie kelia kitokį pavojų vartotojų sveikatai.Per paskutinius ketverius metus vyko Komisijos, valstybių narių ir kitų suinteresuotųjų šalių diskusijos. Nepaisant labai skirtingų nuomonių apie DCM keliamą pavojų ir alternatyvių būdų saugą, siekiant riboti DCM keliamą pavojų, susitarta dėl būtinybės nustatyti pardavimo ir naudojimo apribojimus pagal Tarybos direktyvą 76/769/EEB.1.2. Numatomas ES teisės aktų poveikisKadangi būtina riboti pavojų, kylantį naudojant dažų nuėmiklius, kurių sudėtyje yra DCM, pramonės, specialistų ar vartotojų reikmėms, reikėtų taikyti tam tikrus jų teikimo į rinką ir naudojimo apribojimus. Šiuo sprendimu būtų keičiamas Direktyvos 76/769/EEB I priedas įtraukiant dichlormetaną. Tai užtikrins suderintų taisyklių taikymą visoje Bendrijoje.Europoje per pastaruosius 18 metų daugiausia mirčių, kurias sukėlė DCM turinčių dažų nuėmiklių naudojimas, buvo siejamos su jų naudojimu pramonės ir specialistų reikmėms, esant nepakankam vėdinimui ir netinkamai naudojant asmens saugos priemones.Siekiant mažinti poveikį darbuotojams, pramonės įrenginiuose vykdomiems darbams turėtų būti taikomi tam tikri privalomi reikalavimai, pvz.: naudoti tinkamas apsaugines pirštines, įrengti vietines vėdinimo ar individualias oro tiekimo sistemas ir kvėpavimo takų apsaugos priemones bei pritaikyti dažų nuėmiklių talpyklas.DCM naudojimas specialistų reikmėms turėtų būti apskritai uždraustas, tačiau valstybės narės savo teritorijoje galėtų leisti specialias licencijas gavusiems specialistams naudoti DCM tais atvejais, kai, jų manymu, labai sunku arba neįmanoma pakeisti DCM kita medžiaga. Licencijos turėtų būti išduodamos baigus specialius mokymus.Visiškas DCM turinčių dažų nuėmiklių, skirtų naudoti vartotojams, pateikimo į rinką uždraudimas būtų veiksminga ir efektyvi priemonė siekiant pašalinti pavojų vartotojams.2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI2.1. Konsultacijos2004 m. Komisija pradėjo konsultacijas Komisijos darbo grupės (toliau − apribojimų darbo grupė), atsakingos už Direktyvos 76/769/EEB įgyvendinimą, susitikimuose. 2005 m. lapkričio mėn. Komisija surengė forumą dažų nuėmiklių medžiagų tema. Jame dalyvavo dažų nuėmiklių, kurių sudėtyje yra DCM, ir DCM pakaitalų gamintojai. Kadangi pramonės atstovų ir valdžios institucijų nuomonės skyrėsi, Komisija susitarė dėl dar vieno tyrimo, siekdama papildomai įvertinti poveikį, kilsiantį nustačius galimus dažų nuėmiklių, kurių sudėtyje yra DCM, pardavimo ir naudojimo Bendrijoje apribojimus.Tyrimo rekomendacijos[3] buvo aptartos 2007 m. liepos 3 d. vykusiame apribojimų grupės susitikime. Šiame susitikime arba konsultacijose dalyvavo atstovai iš įmonių, norinčių toliau naudoti DCM, ir įmonių, norinčių naudoti DCM pakaitalus, Europos vartotojų organizacijos, Europos kasybos, chemijos ir energetikos pramonės darbuotojų federacijos ir Europos profesinių sąjungų konfederacijos.2.2. Poveikio vertinimasBuvo parengtas išsamus poveikio vertinimas ir 2007 m. spalio 5 d. nusiųstas Poveikio vertinimo valdybai, kuri 2007 m. lapkričio 9 d. pateikė nuomonę.Visos valdybos pastabos (PV kokybės tikrinimas ir galutinė nuomonė) buvo įtrauktos į galutinę poveikio vertinimo redakciją[4].Įvertinus įvairias galimybes, pvz., galimybę nesiimti jokių veiksmų, savanoriškus pramonės atstovų veiksmus ir įvairaus lygio teisinius apribojimus, buvo nustatyti visoms trims paskirties grupėms veiksmingiausios ir efektyviausios galimybės:-  Pramonės reikmėmsDažų nuėmikliai, kurių sudėtyje yra DCM, turėtų būti naudojami tik tokiuose pramonės įrenginiuose, kuriuose laikomasi privalomų darbuotojų saugos reikalavimų dėl, pvz., tinkamų pirštinių, ištraukiamosios vėdinimo sistemos ar kvėpavimo takų apsaugos priemonių bei dažų nuėmiklių talpyklų techninės kontrolės priemonių. Šios priemonės padės įgyvendinti darbuotojų saugos teisės aktų nuostatas ir veiksmingai sumažinti DCM poveikį bei nelaimingų atsitikimų ir mirčių skaičių.-  Specialistų reikmėmsDažų nuėmiklių, kurių sudėtyje yra DCM, naudojimas specialistų reikmėms, tačiau ne pramonės tikslais, turėtų būti apskritai uždraustas, tačiau valstybės narės savo teritorijoje galėtų leisti specialias licencijas gavusiems specialistams naudoti DCM tais atvejais, kai, jų manymu, labai sunku arba neįmanoma pakeisti DCM kita medžiaga. Ši priemonė suteiks valstybėms narėms ir suinteresuotosioms įmonėms visišką atsakomybę ir administracinę naštą už mokymų bei licencijų išdavimo sistemos parengimą ir kontrolę reikiamomis priemonėmis. Sumažės nelaimingų atsitikimų ir mirčių skaičius.-  Vartotojų reikmėmsDraudimas vartotojų reikmėms tiekti į rinką dažų nuėmiklius, kurių sudėtyje yra DCM, yra vienintelė veiksminga priemonė vartotojams keliamam pavojui pašalinti. Vartotojams naudojant „pasidaryk pats“ priemones, būtų neįmanoma atidžiai stebėti vartotojų mėgėjų elgsenos, ar užtikrinti tinkamus mokymus bei būtinų saugos priemonių naudojimą.3. TEISINIAI PASIŪLYMO ASPEKTAI3.1. Teisinis pagrindasTeisinis pasiūlymo pagrindas – Sutarties 95 straipsnis.Šiame pasiūlyme numatomos dažų nuėmiklių, kurių sudėtyje yra DCM, tiekimo į rinką ir naudojimo taisyklės visoms trims paskirties grupėms (pramonės, specialistų ir vartotojų reikmėms).Šiuo sprendimu taip pat būtų nustatytos vienodos dažų nuėmiklių, kurių sudėtyje yra DCM, judėjimo taisyklės ir būtų išvengta prekybos kliūčių, kylančių dėl valstybių narių teisės aktų skirtumų. Šiuo siūlomu Direktyvos 76/769/EEB daliniu pakeitimu būtų pagerintos vidaus rinkos veikimo sąlygos ir užtikrintas aukštas žmonių sveikatos apsaugos lygis.3.2. Subsidiarumo ir proporcingumo principaiTarybos direktyva 76/769/EEB dėl tam tikrų pavojingų medžiagų ir preparatų teikimo į rinką ir naudojimo apribojimų siekiama nustatyti visoje ES suderintas taisykles, siekiant išvengti nacionaliniuose teisės aktuose esančių skirtumų, kurie gali sudaryti kliūtis prekybai Bendrijoje. Veiksmų atsakomybę paliekant tik valstybėms narėms to pasiekti negalima.Šiame sprendime siūlomos priemonės yra proporcingos visų paskirties grupių patiriamoms išlaidoms ir gaunamai naudai, siekiant galutinio tikslo gerinti žmonių sveikatos apsaugą.3.3. Pasirinkta priemonėKomisija pasirinko Tarybos direktyvą 76/769/EEB, nes tai geriausia priemonė vidaus rinkai apsaugoti ir aukštam žmonių sveikatos ir aplinkos apsaugos lygiui užtikrinti. Todėl ši priemonė atitinka Sutarties 95 straipsnio 3 dalį.2009 m. birželio 1 d. Direktyva 76/769/EEB bus pakeista 2006 m. gruodžio 18 d. Europos Parlamento ir Tarybos reglamentu (EB) Nr. 1907/2006 dėl cheminių medžiagų registracijos, įvertinimo, autorizacijos ir ribojimų (REACH), įsteigiančiu Europos cheminių medžiagų agentūrą, iš dalies keičiančiu Direktyvą 1999/45/EB bei panaikinančiu Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB. Šiuo sprendimu turimi padaryti Direktyvos 76/769/EEB I priedo daliniai pakeitimai bus taikomi nuo 2009 m. birželio 1 d. ir bus įtraukti į Reglamento (EB) Nr. 1907/2006 XVII priedą.Direktyvos 76/769/EEB I priedą tikslingiau keisti sprendimu, o ne direktyva, nes siūlomų apribojimų perkėlimas į nacionalinę teisę būtų baigtas vos keli mėnesiai iki Direktyvos 76/769/EEB panaikinimo ar net ją jau panaikinus. Todėl perkėlimas būtų visiškai nenaudingas. Šiuo atveju sprendimas yra tinkamesnis teisės aktas nei direktyva.4. POVEIKIS BIUDŽETUIŠiuo sprendimu nedaromas joks poveikis biudžetui.2008/0033 (COD)PasiūlymasEUROPOS PARLAMENTO IR TARYBOS SPRENDIMASkuriuo iš dalies keičiamos Tarybos direktyva 76/769/EEB nuostatos, susijusios su tam tikrų pavojingų medžiagų ir preparatų (dichlormetano) pardavimo ir naudojimo apribojimais (Tarybos direktyvos 76/769/EEB dalinis pakeitimas)(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[5],atsižvelgdami į Europos ekonomikos ir socialinių reikalų komiteto nuomonę[6],laikydamiesi Sutarties 251 straipsnyje nustatytos tvarkos[7],kadangi:(1) Dažų nuėmikliuose esančio dichlormetano (DCM) keliamas pavojus žmonių sveikatai įvertintas keliais tyrimais[8], kuriuos atlikus prieita prie išvados, kad siekiant mažinti žmonių sveikatai keliamą pavojų naudojant DCM pramonės, specialistų ir vartotojų reikmėms, būtina nustatyti rizikos mažinimo priemones visoje ES. Minėtų tyrimų rezultatus įvertino Komisijos toksiškumo ir aplinkos mokslinis komitetas (CSTEE, vėliau pavadintas SCHER) ir patvirtino, kad dažų nuėmiklių išskiriamo DCM poveikis kelia pavojų žmonių sveikatai[9].(2) Siekiant užtikrinti aukštą sveikatos apsaugos lygį visų paskirčių grupėms (pramonės, specialistų ir vartotojų reikmėms), dažų nuėmiklių, kurių sudėtyje yra DCM, pardavimas ir naudojimas turėtų būti apribotas.(3) Vartotojai namuose naudoja dažų nuėmiklius, kurių sudėtyje yra DCM, dažams, lakui ir politūrai pašalinti pastatų viduje bei išorėje. Mokymu ir stebėsena neįmanoma užtikrinti saugią vartotojų elgseną su DCM. Todėl vienintelė ir proporcinga priemonė vartotojams keliamam pavojui pašalinti − dažų nuėmiklių, kurių sudėtyje yra DCM, pardavimo ir naudojimo draudimas.(4) Siekiant užtikrinti sklandžiai ir palaipsniui įgyvendinti šį draudimą visoje dažų nuėmiklių, kurių sudėtyje yra DCM, tiekimo grandinėje, reikėtų nustatyti skirtingas tiekimo į rinką pirmojo uždraudimo ir paskutinio tiekimo visuomenei ir specialistams datas.(5) Kadangi kai kurie vartotojai, nepaisydami draudimo, galės įsigyti dažų nuėmiklių, kurių sudėtyje yra DCM, iš specialistų ir pramonės reikmėms skirtos platinimo grandinės, ant produkto turėtų būti nurodytas įspėjimas.(6) Per pastaruosius 18 metų Europoje užregistruotos mirtys naudojant šį produktą pramonės ir specialistų reikmėms pirmiausia siejamos su nepakankamu vėdinimu, netinkamomis asmens saugos priemonėmis, netinkamų talpyklų naudojimu ir patirtu ilgalaikiu DCM poveikiu. Todėl reikėtų nustatyti apribojimus, skirtus kontroliuoti ir mažinti pavojų žmonių sveikatai, kylantį naudojant produktą specialistų ir pramonės reikmėms.(7) Specialistams yra paprastai taikomos darbuotojų saugą reglamentuojančių teisės aktų nuostatos. Tačiau nemažai specialistų vyksta dirbti į klientų patalpas, kuriose dažniausiai nėra užtikrinamos visos priemonės, būtinos siekiant valdyti, kontroliuoti ir mažinti pavojų žmonių sveikatai. Be to, savarankiškai dirbantiems asmenims darbuotojų saugos teisės aktų nuostatos negalioja, todėl juos reikėtų tinkamai apmokyti ir parengti dirbti su dažų nuėmikliais, kurių sudėtyje yra DCM.(8) Todėl dažų nuėmiklių, kurių sudėtyje yra DCM, tiekimas į rinką ir naudojimas specialistų reikmėms turėtų būti uždraustas, siekiant apsaugoti jų sveikatą ir mažinti mirčių bei nelaimingų atsitikimų skaičių. Vis dėlto, tais atvejais, kai rasti DCM pakaitalą yra labai sunku ar neįmanoma, reikėtų, kad valstybės narės turėtų galimybę leisti specialias licencijas gavusiems specialistams toliau naudoti DCM. Valstybės narės būtų atsakingos už tokių licencijų išdavimą bei stebėseną ir jas išduoti tik užbaigusiesiems privalomus mokymus, kurių metu įvykdyti specialūs reikalavimai.(9) Pramonės įmonėse užregistruotų mirčių ir nelaimingų atsitikimų skaičius rodo, kad netinkamai įgyvendinami darbo aplinką reglamentuojantys teisės aktai. DCM poveikis vis dar yra didelis, todėl pramonės objektuose dirbantiems asmenims reikėtų taikyti dar veiksmingesnes rizikos mažinimo priemones. Reikėtų nustatyti prevencines priemones, pvz., gerą darbo vietos vėdinimą, tinkamas asmens saugos priemones ir papildomą talpyklų pritaikymą.(10) Asmens saugos priemonės turi atitikti 1989 m. gruodžio 21 d. Tarybos direktyvoje 89/686/EEB dėl valstybių narių įstatymų, susijusių su asmens saugos priemonėmis, suderinimo[10] nustatytus reikalavimus.(11) Todėl Direktyvą 76/769/EEB reikėtų atitinkamai iš dalies pakeisti.(12) Šis sprendimas nepažeidžia Bendrijos teisės aktų, nustatančių būtiniausius darbuotojų apsaugos reikalavimus, pvz., 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo[11] ir atskirų ja pagrįstų direktyvų, ypač 2004 m. balandžio 29 d. Europos Parlamento ir Tarybos direktyvos 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskiroji direktyva, kaip numatyta Tarybos direktyvos 89/391/EEB 16 straipsnio 1 dalyje) (kodifikuota redakcija)[12] ir 1998 m. balandžio 7 d. Tarybos direktyvos 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (keturioliktoji atskiroji direktyva, kaip numatyta Direktyvos 89/391/EEB 16 straipsnio 1 dalyje)[13],PRIĖMĖ ŠĮ SPRENDIMĄ:1 straipsnisDirektyvos 76/769/EEB I priedas iš dalies keičiamas pagal šio sprendimo priedą.2 straipsnisŠis sprendimas įsigalioja trečią dieną po jo paskelbimo Europos Sąjungos oficialiajame leidinyje .3 straipsnisŠis sprendimas skirtas valstybėms narėms.Priimta BriuselyjeEuropos Parlamento vardu Tarybos varduPirmininkas Pirmininkas PRIEDASDirektyvos 76/769/EEB I priedas papildomas šiuo xx punktu:„(xx) Dichlormetanas CAS Nr. 75-09-2 EINECS Nr. 200-838-9 | Dažų nuėmikliai, kurių sudėtyje yra dichlormetano, kurio koncentracija yra lygi arba didesnė nei 0,1 % masės, pirmą kartą neteikiami į rinką nuo [12 mėnesių nuo šio sprendimo įsigaliojimo] visuomenei arba specialistams parduoti ir netiekiami jiems nuo [24 mėnesiai nuo šio sprendimo įsigaliojimo]. Nukrypdamos nuo 1 pastraipos, valstybės narės gali leisti tiekti dažų nuėmiklius, kurių sudėtyje yra dichlormetano, licencijas gavusiems specialistams. 2 pastraipoje nurodytos licencijos išduodamos specialistams, baigusiems saugaus dažų nuėmiklių, kurių sudėtyje yra dichlormetano, naudojimo mokymus. Mokymai apima: informavimą apie pavojų sveikatai, pavojaus vertinimą ir valdymą, tinkamo vėdinimo užtikrinimą, atitinkamų asmens apsaugos priemonių naudojimą[14]. Dažų nuėmikliai, kurių sudėtyje yra dichlormetano, kurio koncentracija yra lygi arba didesnė nei 0,1 % masės, gali būti naudojami pramonės objektuose, jeigu įvykdytos šios sąlygos: įrengta veiksminga ištraukiamojo vėdinimo sistema arba kvėpavimo takų apsaugos priemonės su individualiomis oro tiekimo sistemomis[15], įrengtos dažų nuėmiklių talpyklos, kurios yra uždengiamos, kai nenaudojamos, naudojamos tinkamos apsauginės pirštinės[16]. Nepažeidžiant kitų Bendrijos teisės aktų dėl pavojingų medžiagų ir preparatų klasifikavimo, pakavimo ir ženklinimo, dažų nuėmikliai, kuriuose dichlormetano koncentracija yra didesnė negu 0,1 % masės, nuo [24 mėnesiai nuo šio sprendimo įsigaliojimo] įskaitomai ir nenutrinamai ženklinami tokiu užrašu: „Skirta tik pramonės ir specialistų reikmėms“. |1.  [1] Metileno chloridas − „Galimų rinkos ribojimų ES privalumai ir trūkumai,“ 1999 m. lapkričio mėn. baigtas TNO-STB tyrimas, žr. http://ec.europa.eu/enterprise/chemicals/studies_en.htm; „Garų stabdiklių veiksmingumas mažinant dažų nuėmiklių, kurių sudėtyje yra dichlormetano, keliamą pavojų žmonių sveikatai“ − ETVAREAD ekspertų grupės 2004 m. balandžio mėn. paskelbta galutinė ataskaita http://ec.europa.eu/enterprise/chemicals/studies_en.htm; „Galimo pardavimo ir dichlormetano naudojimo dažų nuėmikliuose apribojimo poveikio vertinimas“, 2007 m. balandį baigtas RPA tyrimas. http://ec.europa.eu/enterprise/chemicals/studies_en.htm[2] Pavojų sveikatai ir aplinkai mokslinio komiteto nuomonė apie 2004 m. balandžio mėn. ETVAREAD galutinę ataskaitą „Garų stabdiklių veiksmingumas mažinant dažų nuėmiklių, kurių sudėtyje yra dichlormetano, keliamą pavojų žmonių sveikatai“. Priimta SCHER 2005 m. kovo 18 d. 4-ojoje plenarinėje sesijoje. http://ec.europa.eu/health/ph_risk/committees/04_scher/scher_opinions_en.htm[3] „Dažų nuėmiklių, kurių sudėtyje yra dichlormetano, pardavimo ir naudojimo galimo ribojimo poveikio vertinimas.“ 2007 m. balandžio mėn. baigtas RPA tyrimas. http://ec.europa.eu/enterprise/chemicals/studies_en.htm[4] Komisijos tarnybų darbinis dokumentas − „Poveikio vertinimo ataskaita“, pateiktas tinklavietėje http ://ec.europa.eu/chemicals/studies_en.htm[5] OL C […], […], p. […].[6] OL C […], […], p. […].[7] OL C […], […], p. […].[8] Metileno chloridas: „Galimų rinkos ribojimų ES privalumai ir trūkumai.“ 1999 m. lapkričio mėn. baigtas TNO-STB tyrimas. http://ec.europa.eu/enterprise/chemicals/studies_en.htm; ETVAREAD ekspertų grupės ataskaita „Garų stabdiklių veiksmingumas mažinant žmonių sveikatai keliamą pavojų, kylantį dėl dažų nuėmikliuose esančio dichlormetano.“ 2004 m. balandžio mėn. paskelbta galutinė ataskaita. http://ec.europa.eu/enterprise/chemicals/studies_en.htm; „Galimo dažų nuėmikliuose esančio dichlormetano pardavimo ir naudojimo apribojimo poveikio vertinimas.“ 2007 m. balandžio mėn. baigtas RPA tyrimas. http://ec.europa.eu/enterprise/chemicals/studies_en.htm[9] Pavojų sveikatai ir aplinkai mokslinio komiteto nuomonė apie „Garų stabdiklių veiksmingumą mažinant žmonių sveikatai keliamą pavojų, kylantį dėl dažų nuėmikliuose esančio dichlormetano.“ 2004 m. balandžio 1 d. ETVAREAD galutinė ataskaita. Priimta 2005 m. kovo 18 d. 4-ojoje SCHER plenarinėje sesijoje. http://ec.europa.eu/health/ph_risk/committees/04_scher/scher_opinions_en.htm[10] OL L 399, 1989 12 30, p. 18.[11] OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[12] OL L 158, 2004 4 30, p. 50.[13] OL L 131, 1998 5 5, p. 11.[14] Šios asmens saugos priemonės turi atitikti Tarybos direktyvoje 89/686/EEB nustatytus reikalavimus.[15] Šios kvėpavimo takų apsaugos priemonės turi atitikti Tarybos direktyvoje 89/686/EEB nustatytus reikalavimus.[16] Šios apsauginės pirštinės turi atitikti Tarybos direktyvoje 89/686/EEB nustatytus reikalavimus.